திருப்புளியங்குடி பெருமாள் கோயில் திருக்கோளூரிலிருந்து 8 கி.மீ தொலைவில் காணப்படுகிறது. இதன் வெளிப்பிராகாரத்தில் உள்ள சாளரத்தின் வழியே பெருமாளை தரிசிப்பது மிகவும் சிறப்பு. இந்தச் சாளரம் மூலம் இறைவனைத் தரிசித்தால் சங்கடம் அனைத்தும் தீரும் என்பது நம்பிக்கை. நவதிருப்பதிகளில் நான்காவது தலமான திருப்புளியங்குடி பெருமாள் கோயில் புதன் அம்சத்துடன் விளங்குவதால், புதன் தொடர்பான தோஷங்களை நீக்கும் பரிகாரத் தலமாகத் திகழ்கிறது.